Beth rydym yn ei wneud | Gofal Cymdeithasol Cymru
Back to Ein Bwrdd
Swyddi ar y Bwrdd
Rheolwyr a chyflogwyr gofal cymdeithasol
Back to Rheolwyr a chyflogwyr gofal cymdeithasol
Gwybodaeth ac adnoddau i'ch cefnogi yn ystod Covid-19
Diweddarwyd diwethaf: 03 Awst 2021
Dyma wybodaeth am yr hyn rydyn ni'n ei wneud a sut rydyn ni'n gweithio, sut i gael gwybodaeth gennym ni neu'r hyn sydd angen i chi ei wneud i gwyno am wasanaeth rydyn ni'n ei ddarparu.
Cynnwys y dudalen
Beth rydym yn ei wneud Sut rydym yn gweithio Sut i gael gwybodaeth Cwynion ac adborth Chwythu'r chwiban Sut ni'n prynu nwyddau a gwasanaethau Cysylltu â ni
Mae ein cynllun busnes yn nodi ein rhaglenni gwaith, ein hamcanion, mesurau perfformiad a'r gyllideb am y flwyddyn. Bob chwarter, mae ein Bwrdd a Llywodraeth Cymru yn craffu ar y broses o adrodd yn erbyn yr hyn rydym yn ei gyflawni o'r gweithgareddau.
Ein Cynllun Busnes 2020–2021
Adroddiad blynyddol a chyfrifon 2020-21
PDF 821KB
Adroddiad blynyddol a chyfrifon 2019 – 2020
Adroddiad yr adolygiad cyflog cyfartal - Mawrth 2019
Rydym yn ymrwymedig i'r canlynol:
bod yn sefydliad gwirioneddol ddwyieithog
gwerthfawrogi amrywiaeth a gwella cyfleoedd i bawb
cynnwys pobl Cymru yn ein ffordd o weithio
gwrando ar eich adborth
pennu safonau uchel o ran gwasanaethau cwsmeriaid
cyhoeddi gwybodaeth a chael mynediad ati
gwella ein perfformiad ni ein hunain.
Mae croeso i gwsmeriaid gysylltu â ni yn Gymraeg neu Saesneg, ac rydym yn awyddus i roi gwasanaeth hollol ddwyieithog ar draws ein holl feysydd gwaith. Yn unol ag adran 44 Mesur y Gymraeg (Cymru) 2011, mae'n ofynnol i ni gydymffurfio â Safonau'r Iaith Gymraeg. Mae'r hysbysiad cydymffurfio yn nodi pa safonau sy'n rhaid i ni gydymffurfio â hwy.
Adroddiad Blynyddol Safonau'r Gymraeg ar gyfer 2019-20
Word 1MB
Safonau'r Iaith Gymraeg - hysbysiad cydymffurfio
PDF 391KB
Mae hyrwyddo cydraddoldeb a gwerthfawrogi gwahaniaethau pobl yn ganolog i'n gwerthoedd craidd. Mae ein cynllun cydraddoldeb strategol yn nodi sut y byddwn ni, trwy ein rol a'n swyddogaethau, yn hybu a hyrwyddo cyfle cyfartal.
Cynllun cydraddoldeb strategol 2018 i 2022
Rydym yn aned o gyhoeddi ein Hadroddiad Cydraddoldeb Blynyddol 2019-20. Mae'r adroddiadau'n tynnu sylw at y cynnydd a aned yn ystod y flwyddyn ariannol Ebrill 2019 I Fawrth 2020 tuag at gyflawni ein hamcanion cydraddoldeb.
Adroddiad blynyddol ynglŷn â chydraddoldeb - 2019-2020
Mae'r Ddeddf Rhyddid Gwybodaeth (FoI) yn caniatáu i chi gael gwybodaeth a gedwir gennym ac yn ei gwneud yn ofynnol i ni fod â chynllun cyhoeddi.
Mae'r cynllun cyhoeddi'n golygu bod yn rhaid i ni drefnu bod rhai mathau penodol o wybodaeth ar gael. Mae'n rhoi gwybod i chi pa wybodaeth sydd ar gael, ym mha fformat y mae ar gael ac a oes rhaid i chi dalu ffi i'w chael.
Mae ein cynllun cyhoeddi yn seiliedig ar gynllun cyhoeddi enghreifftiol Swyddfa'r Comisiynydd Gwybodaeth (ICO) (sydd ar gael yn Saesneg yn unig).
Cynllun cyhoeddiadau 2018
doc 250KB
Sut i wneud cais rhyddid gwybodaeth
Os ydych chi eisiau gwybodaeth nad yw ar y cynllun cyhoeddi, mae angen i chi wneud y cais yn ysgrifenedig i'r cydlynydd rhyddid gwybodaeth ar foi@gofalcymdeithasol.cymru. Nodwch yn glir pa wybodaeth sydd ei hangen arnoch chi.
Am gymorth pellach, cysylltwch â 029 2078 0672.
Dan Ddeddf Diogelu Data 2018 mae gennych hawl gyffredinol i weld data personol a gedwir amdanoch. Caiff yr hawl hon ei hadnabod fel 'hawl unigolyn i'w wybodaeth'. Yn y rhan fwyaf o sefyllfaoedd mae gennych hefyd yr hawl i gael gwybod a oes unrhyw wybodaeth yn cael ei chadw amdanoch chi ac i gael copi o'r wybodaeth honno.
Os hoffech wneud cais am eich data personol, ysgrifennwch atom gan ddefnyddio ein cyfeiriad e-bost foi@gofalcymdeithasol.cymru a chynnwys y term 'cais am ddata personol' i'n helpu i gyfeirio'ch cais yn gyflym. Bydd angen i ni wirio pwy ydych a'ch gwybodaeth cyswllt cyn i ni ystyried eich cais a rhyddhau unrhyw wybodaeth bersonol sydd gennym.
Os oes angen cyngor arnoch ar wneud cais am eich ddata personal, cysylltwch â 02920 780672 neu gweler ganllawiau'r Comisiynydd Gwybodaeth.
Y Comisiynydd Gwybodaeth
Ceir Comisiynydd Gwybodaeth sy'n sicrhau bod yr holl ddeddfau mewn perthynas â rhyddid gwybodaeth a diogelu data yn cael eu dilyn. Rydym ni wedi'n cofrestru gyda'r comisiynydd felly gellir gwirio ein gwaith ni.
Rydym yn deall bod pobl yn teimlo weithiau nad ydynt yn cael y cymorth cywir. Rydyn ni eisiau gwybod pryd mae hyn yn digwydd fel ein bod yn gwella'r ffordd rydyn ni'n gweithio.
Dylid cwblhau'r ffurflen cwyno isod os ydych yn anhapus gydag unrhyw wasanaeth, byddwn yn edrych ymhellach i'r gŵyn.
Dychwelwch y ffurflen gwyno at jeni.meyrick@gofalcymdeithasol.cymru neu drwy bost i Gofal Cymdeithasol Cymru, Tŷ Southgate, Wood Street, Caerdydd, CF10 1EW.
Pan fyddwn yn cael pethau'n iawn, hoffem wybod. Cysylltu â ni i roi eich adborth.
Os yw'ch cwyn yn ymwneud â gweithiwr gofal cymdeithasol cofrestredig, gweler sut rydym yn delio â phryderon.
Ffurflen cwyno
Word 53KB
Polisi canmoliaeth, pryderon a chwynion
Rydym wedi ein rhestru o dan Orchymyn Personau Rhagnodedig 2014 fel sefydliad dynodedig y gall unrhyw weithiwr yn y sector gofal cymdeithasol fynd ato i adrodd am gamweddau honedig neu hysbys. Mae hyn yn cael ei alw'n 'chwythu'r chwiban' neu'n wneud datgeliad hefyd.
Mae gan weithiwr yr hawl i beidio â chael ei ddiswyddo'n annheg na dioddef anfantais (fel cael ei wrthod i gael dyrchafiad) o ganlyniad i fod wedi gwneud datgeliad.
Fe ddylech chi gael yr amddiffyniad hwn os ydych chi'n codi pryder yn ddidwyll, mae hynny er budd y cyhoedd sy'n ymwneud ag un o'r categorïau hyn:
torri rhwymedigaeth gyfreithiol
camesgoriad cyfiawnder
perygl i iechyd neu ddiogelwch unigolyn
difrod i'r amgylchedd
ymdrin yn fwriadol â chamwedd yn y categorïau uchod.
Os hoffech chi siarad â ni a throsglwyddo gwybodaeth i ni am gamwedd yn y sector gofal cymdeithasol, Cysylltwch â ni gan ddefnyddio'r pennawd 'codi llais' neu 'chwythu'r chwiban'. Gallwch gyfeirio atoch eich hun fel Dienw os nad ydych am ddefnyddio'ch enw llawn.
Fel person rhagnodedig, mae gennym nifer o ddyletswyddau, sydd wedi'u hamlinellu mewn canllawiau gan yr Adran Busnes, Ynni a Strategaeth Ddiwydiannol (BEIS), ac un ohonynt yw adrodd yn flynyddol ar nifer y datgeliadau chwythu'r chwiban a dderbyniwn.
Ni wnaethom adrodd unrhyw ddatgeliadau chwythu'r chwiban i BEIS a Protect.org am y cyfnod rhwng 1 Ebrill 2019 a 31 Mawrth 2020.
Sut ni'n prynu nwyddau a gwasanaethau
Rydym yn prynu ystod eang o nwyddau, gwasanaethau a gwaith adeiladu. Mae'r gwariant yn amrywio o symiau mawr i brosiectau bach iawn. Mae'r dudalen hon yn egluro sut rydym yn gwario ein harian. Gall helpu cyflenwyr i ddysgu mwy am gyfleoedd ac i roi cais am waith.
Rydym yn ceisio cael gwerth am arian. Mae hyn yn golygu cydbwyso ansawdd a chostau dros oes y gwariant.
Hoffwn weithio gyda'n cyflenwyr:
mewn awyrgylch agored a gonest
gyda disgwyliadau ac amcanion clir
gyda safonau clir i bawb.
Ein proses caffael
Mae'r math, gwerth a chymhlethdod cytundeb yn ein helpu i benderfynu ar y broses dendr. Rydym yn rhoi'r wybodaeth angenrheidiol i gyd ar gyfer y broses pwrcasu. Wedyn rydym yn rhoi digon o amser i'r cyflenwyr baratoi eu cais.
Ar gyfer cytundebau o werth mawr neu rai cymhleth, rydym yn annog cyflenwyr i weithio mewn partneriaeth. Mae ceisiadau ar y cyd yn helpu cyflenwyr i fod yn fwy llwyddiannus wrth ennill gwaith.
Lle'n bosibl, rydym eisiau gweithio gyda chyflenwyr lleol a rhai o Gymru. Rydym yn gobeithio y bydd hyn yn hybu busnes lleol, datblygu sgiliau a dod â buddion cymunedol eraill.
Sut rydym yn prynu
Fel arfer rydym yn dilyn y rheolau cystadlu hyn wrth benderfynu ar gytundebau:
Dyfynbrisoedd (o dan £5k) – rydym yn gofyn am o leiaf 2 ddyfynbris ysgrifenedig.
Dyfynbrisoedd (£5k i £10k) – rydym yn gofyn am o leiaf 3 dyfynbris ysgrifenedig.
Dyfyniadau (dros £10k) - rydym yn defnyddio proses Request for Quote (RFQ) mwy ffurfiol trwy Sell2Wales.
Tendrau (dros £25k) - mae cyfleoedd tendro dros y trothwy hwn (lle nad oes fframwaith ymarferol ar gael) yn cael ei hysbysebu ar Sell2Wales.
Contractau PCR 2015 (yn gyffredinol uwch na £ 122k) - rydym yn gosod hysbysebion ar wasanaeth Canfod Tendr trwy Sell2Wales.
Rydym yn hysbysebu'r rhan fwyaf o'n cyfleoedd contract ar GwerthwchiGymru ac yn defnyddio'r y Gwasanaeth Caffael Cenedlaethol i'n helpu i gyrchu nifer o fframweithiau i ddod o hyd i'r bargeinion gorau sydd ar gael.
Os hoffech gael mwy o wybodaeth neu help i gynnig, cysylltwch â steve.haines@gofalcymdeithasol.cymru neu ffoniwch 029 2078 0651.
Os oes gennych gwestiwn neu os na allwch ddod o hyd i'r hyn yr ydych yn edrych amdano, cysylltwch â ni.